3 ປະທານາທິບໍດີ ຈາກ ອາຟຣິກາຕາເວັນຕົກ ຈະເດີນທາງໄປຍັງ Ivory Coast
ປະທານາທິບໍດີຈາກ Benin, Sierra Leone ແລະ Cape Verde ຈະເດີນທາງໄປຍັງ Ivory Coast ເພື່ອບອກປະທານາທິບໍດີ Laurent Gbagbo ໃຫ້ລາອອກ.
ສາມປະທານາທິບໍດີຈາກຂົງເຂດອາຟຣິກາຕາເວັນຕົກ ຈະ ເດີນທາງໄປຍັງ ປະເທດ Ivory Coast ເພື່ອຈະບອກປະ ທານາທິບໍດີ Laurent Gbagbo ໃຫ້ລາອອກ ລຸນຫລັງ ການເລືອກຕັ້ງທີ່ເກີດມີການຂັດແຍ້ງກັນໃນ Ivory Coast ນັ້ນ ທ່ານນາງ Jean Marie Ehouzou ລັດຖະມົນຕີຕ່າງ ປະເທດເບນິນ ບອກພວກນັກຂ່າວວ່າ ປະທານາທິບໍດີ Benin, Sierra Leone ແລະ Cape Verde ຈະບິນ ໄປຍັງ Ivory Coast ໃນວັນອັງຄານອາທິດໜ້ານີ້ ເມື່ອວັນສຸກຜ່ານມານີ້ ອົງການ ECOWAS ຫລືກຸ່ມພວກ ປະເທດໃນຂົງເຂດອາຟຣິກາຕາເວັນຕົກໄດ້ຂູ່ທີ່ຈະໃຊ້ກໍາລັງ ຕໍ່ທ່ານ Gbagbo ຖ້າທ່ານບໍ່ຍອມຮັບເອົາຜົນການເລືອກ ຕັ້ງແລະສະຫລະອໍານາດ ພວກຫົວໜ້າປະເທດກ່າວຫລັງ ຈາກປະຊຸມກັນທີ່ປະເທດໄນຈີເຣຍ ວ່າພວກເຂົາເຈົ້າຈະສົ່ງ ຜູ້ແທນຄະນະນຶ່ງໄປພົບທ່ານ Gbagbo ໃນຄວາມຫວັງທີ່ ຈະໄປເກ້ຍກ່ອມໃຫ້ທ່ານຍອມລົງຈາກອໍານາດ ໂດຍສັນຕິ ໂຄສົກຄົນນຶ່ງຂອງລັດຖະບານທ່ານ Gbagbo ກ່າວເມື່ອວັນເສົາວານນີ້ວ່າ ການຂົ່ມຂູ່ທີ່ຈະ ໃຊ້ກໍາລັງດັ່ງກ່າວນັ້ນ ແມ່ນບໍ່ຍຸຕິທໍາແລະບໍ່ຖືກຕ້ອງຕາມກົດໝາຍ ທ່ານ Gbagbo ປະຕິເສດທີ່ຈະລົງຈາກອໍານາດ ເຖິງແມ່ນທາງປະຊາຄົມໂລກພາກັນຮັບຮູ້ ຄູ່ແຂ່ງຂອງທ່ານ ຄືທ່ານ Alassane Ouattara ວ່າເປັນຜູ້ຊະນະການເລືອກຕັ້ງປະທານາ ທິບໍດີຂອງ Ivory Coast ເມື່ອເດືອນພະຈິກ ທີ່ຜ່ານມານັ້ນກໍຕາມ